

**GRAD ZADAR**

*Narodni trg 1, 23000 Zadar, Hrvatska*

**DOKUMENTACIJA O NABAVI**

**u otvorenom postupku javne nabave velike vrijednosti**

**s namjerom sklapanja okvirnog sporazuma s jednim gospodarskim subjektom** **za razdoblje od četiri godine**

**PREDMET NABAVE**

**Usluge osiguranja za razdoblje od četiri godine**

(evidencijski broj nabave: VN 020-3/23)

**SADRŽAJ:**

1. **OPĆI PODACI**
2. **PODACI O PREDMETU NABAVE**
3. **OSNOVE ZA ISKLJUČENJE GOSPODARSKOG SUBJEKTA**
4. **KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**
5. **EUROPSKA JEDINSTVENA DOKUMENTACIJA O NABAVI (ESPD)**
6. **PODACI O PONUDI**
7. **OSTALE ODREDBE**

**PRILOZI DOKUMENTACIJE O NABAVI:**

**Prilog 1. - ESPD OBRAZAC**

**Prilog 2. - TROŠKOVNIK**

**Prilog 3. - TEHNIČKE SPECIFIKACIJE**

**Prilog 4. - IZJAVA O SVOTI OSIGURANJA OD ODGOVORNOSTI**

**Prilog 5. - OKVIRNI SPORAZUM**

**Prilog 6. - IZJAVA O NEPOSTOJANJU ZABRANE DODJELE UGOVORA IZ ČLANKA 5.K**

 **STAVAK 1. UREDBE VIJEĆA (EU) 2022/576**

**1. OPĆI PODACI**

1.1. Opći podaci o naručitelju:

Naziv i sjedište: Grad Zadar, Narodni trg 1, 23000 Zadar

OIB: 09933651854

Broj telefona: 023/208-165

Broj telefaksa: 023/208-198

Internetska adresa: [www.grad-zadar.hr](http://www.grad-zadar.hr)

Adresa elektroničke pošte: javna.nabava@grad-zadar.hr

1.2. Osoba ili služba zadužena za kontakt:

Komunikacija i svaka druga razmjena informacija između naručitelja i gospodarskih subjekata, sukladno članku 202. Zakona o javnoj nabavi („Narodne novine“, br. 120/16, 114/22, dalje u tekstu: ZJN 2016), može se obavljati isključivo na hrvatskom jeziku i latiničkom pismu i to isključivo putem sustava Elektroničkog oglasnika javne nabave Republike Hrvatske (dalje u tekstu: EOJN RH) modul Pitanja/Pojašnjenja Dokumentacije o nabavi.

Služba zadužena za kontakt: Upravni odjel za financije Grada Zadra, Odsjek za javnu nabavu

Adresa elektroničke pošte: javna.nabava@grad-zadar.hr

**1.3. Društvo za brokerske poslove u osiguranju koje obavlja poslove distribucije osiguranja po nalogu naručitelja**

U ovom postupku javne nabave naručitelj koristi stručnu pomoć društva za brokerske poslove u osiguranju i reosiguranju Link Insurance Brokers d.o.o., Britanski trg 12, 10000 Zagreb (ovlaštena osoba: Saša Smrek), a isto društvo će po nalogu Naručitelja obavljati poslove distribucije osiguranja u konkretnom postupku javne nabave.

Naknadu za distribuciju osiguranja ili bilo koji drugi primitak društvo za brokerske poslove u osiguranju ne ostvaruje od Naručitelja.

U svrhu izračuna cijene bez preuzimanja neuobičajenih rizika, a kako bi se stvorile pretpostavke za podnošenje usporedivih ponuda, u predmetnom postupku javne nabave, broker u osiguranju i reosiguranju primjenjuje bruto naknadu (u koju su uključeni svi porezi, prirezi, doprinosi i ostala zakonska davanja) za obavljene poslove distribucije osiguranja, prema svim osiguravateljima u visini od 10% za osiguranje automobilske odgovornosti, 12% za osiguranje svih vrsta kasko osiguranja, 18% za osiguranje vozača i putnika od posljedica nesretnog slučaja (nezgode), Zaštite AO bonusa, AO Plus- osobne štete vozača i Auto asistencija- pomoć na cesti kod polica automobilske odgovornosti i automobilskog kasko osiguranja, te za osiguranje imovine, osoba od posljedica nesretnog slučaja (nezgode), osiguranje od odgovornosti i osiguranje plovila.

Društvo za brokerske poslove u osiguranju i/ili reosiguranju, broker u osiguranju i/ili reosiguranju ili obrtnik broker u osiguranju i/ili reosiguranju pravo na proviziju za distribuciju osiguranja ili distribuciju reosiguranja ili bilo koji drugi primitak ima od društva za osiguranje ili društva za reosiguranje čiji proizvod osiguranja ili reosiguranja je distribuirao sukladno čl. 435. st. 6. Zakona o osiguranju (NN br. 30/15, 112/18, 63/20, 133/20, 151/22).

Ovlašteni predstavnik Naručitelja te kontakt podaci:

Ana Vicković, ana.vickovic@lib.hr , M: 091/ 4888-904

* Sudjelovanje u pregledu i ocjeni tehničkog dijela ponuda i posebnih uvjeta iz dokumentacije o nabavi
* Objašnjenje dokumentacije vezano za tehničku specifikaciju i posebne uvjete dokumentacije o nabavi

1.4. Evidencijski broj nabave:

Evidencijski broj nabave je VN 020-3/23.

1.5. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi

Sukladno članku 80. stavak 2. točka 2. ZJN 2016 Grad Zadar kao javni naručitelj navodi da u trenutku objave dokumentacije o nabavi ne postoje gospodarski subjekti s kojima je naručitelj u sukobu interesa.

1.6. Vrsta postupka javne nabave

Naručitelj provodi otvoreni postupak javne nabave velike vrijednosti.

1.7. Procijenjena vrijednost nabave

Procijenjena vrijednost nabave iznosi: 240.000,00 eura (bez PDV-a).

1.8. Vrsta ugovora o javnoj nabavi

Po provedenom postupku javne nabave s odabranim ponuditeljem temeljem okvirnog sporazuma sklopiti će se četiri godišnja ugovora o javnoj nabavi usluga.

1.9. Navod sklapa li se ugovor o javnoj nabavi ili okvirni sporazum

Po provedenom postupku javne nabave sklopit će se Okvirni sporazum s jednim gospodarskim subjektom na razdoblje od četiri godine.

1.10. Navod uspostavlja li se dinamički sustav nabave

Ne uspostavlja se dinamički sustav nabave.

1.11. Navod provodili se elektronička dražba

Ne provodi se elektronička dražba.

1.12. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima

Savjetovanje sa zainteresiranim gospodarskim subjektima započelo je dana 9. kolovoza 2023. i završilo dana 14. kolovoza 2023. godine.

Izvješće o provedenom savjetovanju sa zainteresiranim gospodarskim subjektima je objavljeno na internetskim stranicama EOJN RH dana \_\_\_\_\_\_\_\_ 2023. godine.

Na istome je/ nije bilo primjedbi i prijedloga.

2. PODACI O PREDMETU NABAVE

2.1. Opis predmeta nabave

Predmet nabave su: Usluge osiguranja za razdoblje od četiri godine, prema tehničkoj specifikaciji i troškovniku koji su sastavni dio dokumentacije o nabavi.

Ponuditelji su dužni ponuditi predmet nabave u cijelosti za sve vrste osiguranja, koje su predmet ove nabave i to kako slijedi:

**-** Osiguranje imovine,

- Osiguranje od odgovornosti,

- Osiguranje od nezgode,

- Osiguranje motornih vozila

- Osiguranje plovila

**Oznaka i naziv** CPV: 66510000-8 Usluge osiguranja

2.2. Opis i oznaka grupa predmeta nabave

Predmet nabave nije podijeljen na grupe, a ponuditelji moraju ponuditi predmet nabave u cijelosti.

**2.3. Količina predmeta nabave**

Količina predmeta nabave je predviđena (okvirna), a razvidna je iz troškovnika.

Predviđena (okvirna) količina predmeta nabave određena je budući da zbog prirode predmeta nabave i činjenice da se sklapa okvirni sporazum na duže razdoblje. Naručitelji ne može unaprijed i sa sigurnošću znati točne količine za kojima će se pojaviti potreba u razdoblju trajanja okvirnog sporazuma.

Stvarno nabavljena količina predmeta nabave temeljem okvirnog sporazuma može biti veća ili manja od predviđene (okvirne) količine.

Naručitelj se ne obvezuje na realizaciju navedenih količina u cijelosti. Stvarna realizacija ovisi o potrebama naručitelja te može biti veća ili manja od predviđene (okvirne) količine.

**2.4. Tehničke specifikacije**

Tehničkim specifikacijama utvrđuju se tražene minimalne karakteristike usluga koje se nabavljaju.

Tehničke specifikacije u cijelosti su iskazane u Prilogu 3. – tehničke specifikacije i Troškovniku iz priloga ove Dokumentacije o nabavi.

**2.4.1. Tehničke specifikacije u obliku izvedbenih ili funkcionalnih zahtjeva te u obliku sukladnosti sa normama**

Ukoliko se tehničke specifikacije formuliraju sukladno članku 209. ZJN 2016, smatra se da je svaka takva uputa/zahtjev popraćena izrazom „*ili jednakovrijedno*“ te su ponuditelji slobodni nuditi jednakovrijedna rješenja.

Ukoliko se tehničke specifikacije formuliraju u obliku izvedbenih ili funkcionalnih zahtjeva, koji mogu uključivati karakteristike koje se odnose na zaštitu okoliša (pod uvjetom da su parametri dovoljno precizni kako bi ponuditelji mogli odrediti predmet nabave, a naručitelji dodijeliti ugovor), naručitelj ne smije odbiti ponudu za radove, robu ili usluge koji odgovaraju nacionalnoj normi kojom se prihvaća europska norma, europskom tehničkom odobrenju, zajedničkoj tehničkoj specifikaciji, međunarodnoj normi ili tehničkom referentnom sustavu koji je utvrdilo europsko normizacijsko tijelo, ako se te specifikacije odnose na izvedbene ili funkcionalne zahtjeve koje je naručitelj propisao.

U tom slučaju ponuditelj mora u ponudi na zadovoljavajući način naručitelju, bilo kojim prikladnim sredstvom što uključuje i sredstva dokazivanja iz članka 213. ZJN 2016, dokazati da radovi, roba ili usluge koji odgovaraju normi udovoljavaju izvedbenim ili funkcionalnim zahtjevima naručitelja.

Ukoliko se tehničke specifikacije formuliraju upućivanjem na tehničke specifikacije i uz uvažavanje sljedećeg redoslijeda prioriteta, na nacionalne norme kojima su prihvaćene europske norme, europska tehnička odobrenja, zajedničke tehničke specifikacije, međunarodne norme, druge tehničke referentne sustave koje su utvrdila europska normizacijska tijela, ili ako bilo koji od prethodnih ne postoji, na nacionalne norme, nacionalna tehnička odobrenja ili nacionalne tehničke specifikacije koje se odnose na projektiranje, izračun i izvođenje radova te uporabu robe, smatra se da je svako upućivanje popraćeno izrazom »ili jednakovrijedno«.

U tom slučaju, naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način naručitelju dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

**2.4.2. Oznake u tehničkim specifikacijama**

Ukoliko naručitelj u tehničkim specifikacijama, sukladno članku 212. ZJN 2016, zahtjeva određene oznake kao dokazno sredstvo da radovi, roba ili usluge odgovaraju traženim karakteristikama, smatra se da je svaka takva oznaka popraćena izrazom „*ili jednakovrijedno*“ te su ponuditelji slobodni nuditi jednakovrijednu oznaku.

Ukoliko naručitelj zahtijeva određenu oznaku sukladno članku 212. ZJN 2016, naručitelj će prihvatiti svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku.

Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je naručitelj naveo ili jednakovrijednu oznaku u okviru određenih rokova, naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo naručitelj.

**2.5. Kriteriji za ocjenu jednakovrijednosti predmeta nabave**

U slučaju upućivanja na određenu marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, smatra se da gospodarski subjekt može nuditi jednakovrijedno.

Ukoliko u troškovniku ili tehničkim specifikacijama postoji dodatak "*ili jednakovrijedno*" i/ili ako gospodarski subjekt nudi jednakovrijedan rad, robu ili uslugu mora na za to predviđenim mjestima troškovnika ili tehničke specifikacije, prema odgovarajućim stavkama, navesti *podatke o proizvođaču* i *tipu jednakovrijednog rada, robe ili usluge* koji nudi te ako se to traži, i ostale podatke koji se odnose na taj rad, robu ili uslugu.

Ovisno o radu, robi ili usluzi, kao dokument jednakovrijednosti, gospodarski subjekt mora dostaviti dokazno sredstvo o sukladnosti ponuđenog proizvoda sa zahtjevima ili kriterijima utvrđenima u troškovniku ili tehničkim specifikacijama (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača), odnosno, ponuditelj je dužan **u ponudi** na zadovoljavajući način naručitelju dokazati, bilo kojim prikladnim sredstvom, što uključuje i sredstva dokazivanja iz članka 213. ZJN 2016, da rad, roba ili usluga koju nudi na jednakovrijedan način zadovoljavaju zahtjeve definirane tehničkim specifikacijama.

Naručitelj neće odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj **u ponudi** na zadovoljavajući način naručitelju dokaže, bilo kojim prikladnim sredstvom, da rad, roba ili usluga koju nudi na jednakovrijedan način zadovoljavaju zahtjeve definirane tehničkim specifikacijama.

**2.6. Troškovnik**

Troškovnik se nalazi u prilogu Dokumentacije o nabavi u nestandardiziranom obliku koji omogućuje elektroničko ispunjavanje.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, ukupnu cijenu ponude bez PDV-a, iznos PDV-a i ukupnu cijenu ponude s PDV-om.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu Dokumentacije o nabavi (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna Dokumentaciji o nabavi, odnosno, da je nepravilna. Takvu ponudu naručitelj će odbiti na temelju rezultata pregleda i ocjene. Ukoliko troškovnik nije moguće dopuniti, razjasniti ili upotpuniti sukladno odredbama članka 293. ZJN 2016 takvu ponudu naručitelj će odbiti na temelju rezultata pregleda i ocjene.

Troškovnik se u ponudi obvezno dostavlja u istom formatu u kojem je stavljen na raspolaganje u EOJN RH (u Excel formatu).

2.7. Mjesto izvršenja ugovora

Mjesto pružanja usluga: Republika Hrvatska

2.8. Rok početka i završetka izvršenja ugovora

Po provedenom postupku javne nabave s ekonomski najpovoljnijim ponuditeljem sklopiti će se u pisanom obliku okvirni sporazum na razdoblje od četiri (4) godine.

Okvirni sporazum stupa na snagu potpisom obiju strana i traje do isteka razdoblja na koji je sklopljen.

Temeljem okvirnog sporazuma sklapati će se godišnji ugovori o javnoj nabavi usluga osiguranja u trajanju od 12 mjeseci. Sklapanju prvog godišnjeg ugovora o javnoj nabavi usluga osiguranja pristupit će se odmah po sklapanju okvirnog sporazuma.

Prvi godišnji ugovor sklopiti će se neposredno na temelju uvjeta iz ove dokumentacije o nabavi, dostavljene ponude, te sklopljenog okvirnog sporazuma, te će se zatim započeti sa izdavanjem polica osiguranja.

Police osiguranja izdavat će se ovisno o datumu isteka postojećih polica osiguranja.

Police će se ugovarati kao jednogodišnje, s iznimkom obveznog osiguranja od automobilske odgovornosti i potpunog kaska koji se ugovaraju sukcesivno prema datumu obnove, također kao jednogodišnje.

Sljedeći godišnji ugovori na temelju okvirnog sporazuma sklapati će se na temelju pisanog poziva za sklapanje ugovora odabranom ponuditelju.

Godišnji ugovori sklopljeni temeljem okvirnog sporazuma stupaju na snagu danom potpisa obiju ugovornih strana i traju 12 mjeseci.

Godišnji ugovori sklopljeni temeljem okvirnog sporazuma mora se sklopiti prije isteka roka na koji je sklopljen okvirni sporazum, ali trajanje pojedinog ugovora ne smije biti dulje od 12 mjeseci od isteka roka na koji je okvirni sporazum sklopljen.

**2. 9. Opcije i moguća obnavljanja ugovora**

Nije primjenjivo.

3. OSNOVE ZA ISKLJUČENJE GOSPODARSKOG SUBJEKTA

**3.1. Obvezne osnove za isključenje gospodarskog subjekta**

**3.1.1. Osnove povezane s kaznenim presudama**

Javni naručitelj obvezan je isključiti gospodarskog subjekta u bilo kojem trenutku tijekom postupka javne nabave ako utvrdi da:

 1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) **sudjelovanje u zločinačkoj organizaciji**, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona te članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) **korupciju**, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona te članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) **prijevaru**, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona te članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) **terorizam ili kaznena djela povezana s terorističkim aktivnostima**, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona te članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) **pranje novca ili financiranje terorizma**, na temelju članka 98. (financiranje terorizma) i članka 265. (pranje novca) Kaznenog zakona te članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) **dječji rad ili druge oblike trgovanja ljudima**, na temelju članka 106. (trgovanje ljudima) Kaznenog zakona te članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

 2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. stavka 1. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt kod kojeg su ostvarene osnove za isključenje može javnom naručitelju dostaviti dokaze o mjerama koje je poduzeo (članak 255. stavak 2. ZJN 2016) kako bi dokazao svoju pouzdanost bez obzira na postojanje relevantne osnove za isključenje. U tom slučaju gospodarski subjekt treba ispuniti odgovarajući dio eESPD obrasca (***Dio III. Osnove za isključenje, odjeljak A: Osnove povezane s kaznenim presudama*** – dio vezan za samokorigiranje (ukoliko je predviđeno eESPD obrascem), kao preliminarni dokaz o mjerama koje je poduzeo.

Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama će se tražiti kao ažurirani popratni dokumenti.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz članka 255. stavak 1 ZJN 2016 do isteka roka zabrane u državi u kojoj je presuda na snazi.

Razdoblje isključenja gospodarskog subjekta (kod kojeg su ostvarene osnove za isključenje iz članka 251. stavka 1. ZJN 2016) iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Navedene osnove za isključenje iz točke 3.1.1. dokumentacije o nabavi primjenjuju se i na podugovaratelje i na subjekte na čiju se sposobnost gospodarski subjekt oslanja.

Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.

**Dokumenti kojima se dokazuje da ne postoje osnove za isključenje**

Gospodarski subjekt je obvezan u ponudi dostaviti **ispunjeni eESPD obrazac – *Dio III. Osnove za isključenje, odjeljak A: Osnove povezane s kaznenim presudama*,** za svaki gospodarski subjekt koji sudjeluje u postupku javne nabave (ponuditelje, članove zajednica ponuditelja, podugovaratelje, gospodarske subjekte na čiju se sposobnost ponuditelj oslanja).

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj će prije donošenja odluke, od ponuditelja koji je podnio ekonomski najpovoljniju ponudu zatražiti (osim ako već posjeduje te dokumente) da u primjerenom roku, ne kraćem od 5 (pet) dana, dostavi ažurirane popratne dokumente, i to:

**- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. ZJN 2016.**

Smatra se da su dokumenti iz članka 265. stavka 1. točka 1. ZJN 2016 ažurirani ako nisu stariji više od 6 mjeseci od dana početka postupka javne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve navedene osnove za isključenje, oni mogu biti zamijenjeni izjavom pod prisegom ili ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Navedenu izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Smatra se da su dokumenti iz članka 265. stavka 2. ZJN 2016 ažurirani ako nisu stariji od dana početka postupka javne nabave.

**3.1.2. Osnove povezane s plaćanjem poreza ili doprinosa za socijalno osiguranje**

Javni naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj,

 ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Navedene osnove za isključenje iz točke 3.1.2. dokumentacije o nabavi primjenjuju se i na podugovaratelje i na subjekte na čiju se sposobnost gospodarski subjekt oslanja.

Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od pet dana. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje.

**Dokumenti kojima se dokazuje da ne postoje osnove za isključenje**

Gospodarski subjekt je obvezan u ponudi dostaviti **ispunjeni eESPD obrazac – *Dio III. Osnove za isključenje, odjeljak B: Osnove povezane s plaćanjem poreza ili doprinosa za socijalno osiguranje***, za svaki gospodarski subjekt koji sudjeluje u postupku javne nabave (ponuditelje, članove zajednica ponuditelja, podugovaratelje, gospodarske subjekte na čiju se sposobnost ponuditelj oslanja).

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj će prije donošenja odluke, od ponuditelja koji je podnio ekonomski najpovoljniju ponudu zatražiti (osim ako već posjeduje te dokumente) da u primjerenom roku, ne kraćem od 5 (pet) dana, dostavi ažurirane popratne dokumente, i to:

**- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. ZJN 2016.**

Smatra se da su dokumenti iz članka 265. stavka 1. točke 2. ZJN 2016 ažurirani ako nisu stariji od dana početka postupka javne nabave.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve navedene osnove za isključenje, oni mogu biti zamijenjeni izjavom pod prisegom ili ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Smatra se da su dokumenti iz članka 265. stavka 2. ZJN 2016 ažurirani ako nisu stariji od dana početka postupka javne nabave.

4. KRITERIJI ZA ODABIR GOSPODARSKOG SUBJEKTA

4.1. Uvjeti sposobnost za obavljanje profesionalne djelatnosti

**4.1.1. Upis u sudski, obrtni, strukovni ili drugi odgovarajući registar**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

**Dokumenti kojima se dokazuje ispunjavanje kriterija za odabir gospodarskog subjekta**

Gospodarski subjekt kao dokaz sposobnosti dostavlja **ispunjeni eESPD obrazac - *Dio IV. Kriteriji za odabir gospodarskog subjekta*, *Odjeljak A: Sposobnost za obavljanje profesionalne djelatnosti: upis u strukovni registar ili upis u obrtni registar***

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj će prije donošenja odluke, od ponuditelja koji je podnio ekonomski najpovoljniju ponudu zatražiti (osim ako već posjeduje te dokumente) da u primjerenom roku, ne kraćem od 5 (pet) dana, dostavi ažurirane popratne dokumente, i to:

 **- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.**

**4.1.2. Određeno ovlaštenje ili članstvo u određenoj organizaciji**

**4.1.2.1.** **Gospodarski subjekt mora posjedovati dozvolu (odobrenje za rad) nadzornog tijela za obavljanje poslova osiguranja** koji su predmet ovog postupka nabave, u skladu s odredbama Zakona o osiguranju (NN 30/15, 112/18, 63/20, 133/20, 151/22) kako bi mogao pružati uslugu koja je predmet nabave u državi njegova poslovnog nastana.

Kao dokaz sposobnosti za obavljanje profesionalne djelatnosti Naručitelj će prihvatiti:

a) Gospodarski subjekt koji ima poslovni nastan u Republici Hrvatskoj:

* za gospodarski subjekt sa sjedištem u Republici Hrvatskoj – dokaz da posjeduje dozvolu (odobrenje) za obavljanje poslova osiguranja koji su predmet ovog postupka nabave, izdanu od strane Hrvatske agencije za nadzor financijskih usluga (u nastavku: HANFA) i koja je propisana kao uvjet za rad;
* za gospodarski subjekt sa sjedištem u drugoj državi članici EU ili u državi potpisnici Ugovora o Europskom gospodarskom koji na temelju prava poslovnog nastana obavlja djelatnost na području Republike Hrvatske putem podružnice ili drugog oblika trajne prisutnosti – dokaz da posjeduje odobrenje nadležnog nadzornog tijela za obavljanje poslova osiguranja koji su predmet ovog postupka nabave uz dokaz da je nadležno nadzorno tijelo obavijestilo HANFA-u o namjeri obavljanja poslova osiguranja tog gospodarskog subjekta u Republici Hrvatskoj;
* za gospodarski subjekt sa sjedištem u Švicarskoj konfederaciji ili sa sjedištem u trećoj državi koji obavlja djelatnost na području Republike Hrvatske putem podružnice – dokaz da posjeduje dozvolu (odobrenje) za obavljanje poslova osiguranja koji su predmet ovog postupka nabave, izdanu od strane HANFA-e;

 b) Gospodarski subjekt koji nema poslovni nastan u Republici Hrvatskoj odnosno za gospodarski subjekt sa sjedištem u državi koja je država članica EU ili država potpisnica Ugovora o Europskom gospodarskom prostoru i koji obavlja djelatnost na području Republike Hrvatske na temelju slobode pružanja usluga – dokaz da posjeduje odobrenje nadležnog nadzornog tijela za obavljanje poslova osiguranja koji su predmet ovog postupka nabave uz dokaz da je nadležno nadzorno tijelo obavijestilo HANFA-u o namjeri obavljanja poslova osiguranja tog gospodarskog subjekta u Republici Hrvatskoj

**4.1.2.2. Gospodarski subjekt mora biti član Hrvatskog ureda za osiguranje** sukladno članku 43. stavku 5. Zakona o obveznim osiguranjima u prometu (NN 151/05, 36/09, 75/09, 76/13, 152/14). Ako je ova sposobnost potrebna samo za izvršenje dijela predmeta nabave, tada tu sposobnost dokazuje onaj ponuditelj, član zajednice ponuditelja i/ili podugovaratelj koji će izvršavati taj dio predmeta nabave.

**Dokumenti kojima se dokazuje ispunjavanje kriterija za odabir gospodarskog subjekta**

Gospodarski subjekt kao dokaz sposobnosti dostavlja **ispunjeni eESPD obrazac - *Dio IV. Kriteriji za odabir gospodarskog subjekta*, *Odjeljak A: Sposobnost za obavljanje profesionalne djelatnosti: potrebno je posebno ovlaštenje i potrebno je članstvo u određenoj organizaciji*** za ponuditelja i člana zajednice gospodarskih subjekata.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj će prije donošenja odluke, od ponuditelja koji je podnio ekonomski najpovoljniju ponudu zatražiti (osim ako već posjeduje te dokumente) da u primjerenom roku, ne kraćem od 5 (pet) dana, dostavi ažurirane popratne dokumente, i to:

**Za potrebe utvrđivanja okolnosti iz točke 4.1.2.1**

a) odobrenje Hrvatske agencije za nadzor financijskih usluga (HANFA) za obavljanje poslova osiguranja koji su predmet ove nabave ako gospodarski subjekt ima sjedište u Republici Hrvatskoj, ili

b) odobrenje nadležnog nadzornog tijela za obavljanje poslova osiguranja koji su predmet ove nabave i dokaz da je nadležno nadzorno tijelo obavijestilo HANFA-u o namjeri obavljanja poslova osiguranja tog gospodarskog subjekta u Republici Hrvatskoj ako gospodarski subjekt ima sjedište u državi koja je članica EU i država potpisnica Ugovora o Europskom gospodarskom prostoru, ili

c) odobrenje HANFA-e za obavljanje poslova osiguranja koji su predmet ove nabave na području Republike Hrvatske putem podružnice, ako gospodarski subjekt ima sjedište u Švicarskoj konfederaciji ili u trećoj državi.

**Za potrebe utvrđivanja okolnosti iz točke 4.1.2.2**

a) Dokaz (potvrda) o članstvu u Hrvatskom uredu za osiguranje sukladno članku 43. stavku 5. Zakona o obveznim osiguranjima u prometu (NN 151/05, 36/09, 75/09, 76/13, 152/14)

**4.2. Uvjeti tehnička i stručna sposobnost i njihove minimalne razine**

**4.2.1. Popis glavnih usluga**

Gospodarski subjekt mora dokazati da je u godini u kojoj je započeo postupak javne nabave i tijekom tri godine koje prethode toj godini pružio usluge iste ili slične predmetu nabave. Zbroj vrijednosti (bez PDV-a) najviše tri (3) pružene usluge mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno obavljati usluge koje su predmet nabave.

**Dokumenti kojima se dokazuje ispunjavanje kriterija za odabir gospodarskog subjekta**

Gospodarski subjekt kao dokaz sposobnosti dostavlja **ispunjeni eESPD obrazac - *Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1C).***

Ukoliko se gospodarski subjekt radi dokazivanja tehničke i stručne sposobnosti oslanja na sposobnost drugih gospodarskih subjekata (člana zajednice ponuditelja, podugovaratelja, drugog gospodarskog subjekta) kao dokaz sposobnosti dostavlja i **ispunjeni eESPD obrazac - *Dio IV. Kriteriji za odabir gospodarskog subjekta, Odjeljak C: Tehnička i stručna sposobnost: točka 1C)*** začlana zajednice ponuditelja i/ili podugovaratelja i/ili drugog gospodarskog subjekta na čiju se sposobnost oslanja.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u eESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti provjera ili ishoditi potvrda sukladno ovom odlomku, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Naručitelj će prije donošenja odluke, od ponuditelja koji je podnio ekonomski najpovoljniju ponudu zatražiti (osim ako već posjeduje te dokumente) da u primjerenom roku, ne kraćem od 5 (pet) dana, dostavi ažurirane popratne dokumente, i to:

**- popis glavnih usluga pruženih u godini u kojoj je započeo postupak javne nabave i tijekom tri godine koje prethode toj godini. Popis glavnih usluga mora sadržavati vrijednost usluga (bez PDV-a), datum te naziv druge ugovorne strane.**

**4.3. Uvjeti sposobnosti u slučaju zajednice gospodarskih subjekata**

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ZJN 2016.

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponudbeni list zajednice gospodarskih subjekata mora sadržavati podatke iz članka 7. stavka 2. točke 2. Pravilnika o dokumentaciji o nabavi te ponudi u postupcima javne nabave („Narodne novine“ br. 65/17 i 75/20) za svakog člana zajednice uz obveznu naznaku člana koji je voditelj zajednice te ovlašten za komunikaciju s naručiteljem.

**Svi članovi zajednice gospodarskih subjekata** obvezni su dostaviti **zasebni eESPD** obrazac.

U tom slučaju svi članovi zajednice su obvezni u svom **eESPD obrascu popuniti - *Dio II. Podaci o gospodarskom subjektu, Odjeljak A: Podaci o gospodarskom subjektu: OBLIK SUDJELOVANJA* sa DA te ostalim traženim podacima (a, b i c - ako je primjenjivo).**

**4.4. Uvjeti sposobnosti u slučaju podugovaratelja te u slučaju oslanjanja na sposobnost drugih subjekata**

Gospodarski subjekt se može radi dokazivanja ispunjavanja uvjeta ekonomske i financijske sposobnosti (ukoliko je ista tražena) te tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Prije donošenja Odluke o odabiru, naručitelj će od ponuditelja koji je podnio ekonomski najpovoljniju ponudu, a koji se oslanja na sposobnost drugih subjekata, zatražiti da dostavi Izjavu o stavljanju resursa na raspolaganje ili Ugovor/Sporazum o poslovnoj/tehničkoj suradnji koji mora minimalno sadržavati:

 - naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse

 - jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,

 - potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis ugovornih strana.

Javni naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz članka 275. stavka 1. ZJN 2016, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Gospodarski subjekt koji **samostalno** podnosi ponudu, ali se oslanja na sposobnosti najmanje jednog drugog gospodarskog subjekta, u ponudi dostavlja ispunjen eESPD obrazac za sebe zajedno sa **zasebnim** ispunjenim eESPD obrascem **za** **svaki gospodarski subjekt na koji se oslanja**.

U tom slučaju gospodarski subjekt u svom **eESPD obrascu popunjava - *Dio II. Podaci o gospodarskom subjektu, Odjeljak C: Podaci o oslanjanju na sposobnost drugih subjekata: OSLANJANJE sa DA.***

Gospodarski subjekt koji namjerava dati dio ugovora o javnoj nabavi u podugovor obvezan je u svom **eESPD obrascu popuniti - *Dio IV. Kriteriji za odabir gospodarskog subjekta,* *Odjeljak C: Tehnička i stručna sposobnost: točka 10,***

te u ponudi dostaviti:

1. navesti koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
3. dostaviti eESPD za podugovaratelja.

Ukoliko se gospodarski subjekt koji namjerava dati dio ugovora o javnoj nabavi u podugovor **ne oslanja** na sposobnost podugovaratelja radi dokazivanja ispunjavanja uvjeta tehničke i stručne sposobnosti iz točke 4. dokumentacije o nabavi, tada u svom **eESPD obrascu popunjava - *Dio II. Podaci o gospodarskom subjektu,* *Odjeljak D: Podaci o podugovarateljima na čije se sposobnosti gospodarski subjekt ne oslanja: PODUGOVARANJE sa DA te ostalim traženim podacima.***

Ako je gospodarski subjekt dio ugovora o javnoj nabavi dao u podugovor podaci o imenovanim podugovarateljima i dijelovi ugovora koje će oni izvršavati obvezni su sastojci ugovora o javnoj nabavi.

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu priložiti račune ili situacije svojih podugovaratelja koje je prethodno potvrdio.

U slučaju promjene podugovaratelja, uvođenju jednog ili više novih podugovaratelja, preuzimanju izvršenja dijela ugovora o javnoj nabavi koji je prethodno dan u podugovor, primjenjuju se odredbe članka 224. i članka 225. ZJN 2016.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi

5. EUROPSKA JEDINSTVENA DOKUMENTACIJA O NABAVI (ESPD)

**5.1. Obveza dostave eESPD-a kao preliminarnog dokaza**

Gospodarski subjekt obvezan je u ponudi dostaviti europsku jedinstvenu dokumentaciju o nabavi, odnosno eESPD obrazac (ažurirana formalna izjava gospodarskog subjekta) kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)
2. ispunjava tražene kriterije za odabir gospodarskog subjekta.

Gospodarski subjekt dostavlja eESPD u ponudi. Europska jedinstvena dokumentacija o nabavi dostavlja se isključivo u elektroničkom obliku.

Naručitelj će prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, osim ako već posjeduje te dokumente. Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u eESPD-u.

Ukoliko naručitelj zatraži dostavu ažuriranih popratnih dokumenata, a ponuditelj koji je podnio ekonomski najpovoljniju ponudu ne dostavi iste u ostavljenom roku ili njima ne dokaže da ispunjava uvjete iz članka 260. stavka 1. točaka 1. – 2. ZJN 2016, naručitelj je obvezan odbiti ponudu tog ponuditelja te postupiti sukladno članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

**5.2. Upute za popunjavanje eESPD obrasca**

Naručitelj je na temelju podataka iz ove dokumentacije o nabavi kroz sustav EOJN RH kreirao elektroničku verziju eESPD obrasca u .xml. formatu - eESPD zahtjev u koji je upisao osnovne podatke i definirao tražene dokaze te je kreirani eESPD zahtjev (u .xml i .pdf formatu) priložio ovoj dokumentaciji o nabavi.

Gospodarski subjekt obvezni su u eESPD obrascu (u .xml formatu) izraditi i dostaviti svoje odgovore sukladno definiranim zahtjevima naručitelja.

Upute za preuzimanje eESPD zahtjeva te kreiranje eESPD odgovora:

eESPD zahtjev naručitelja gospodarski subjekti preuzimaju u .xml formatu na popisu objava kao dio dokumentacije o nabavi te kroz platformu EOJN RH kreiraju odgovor.

Kreiranje eESPD odgovora u EOJN RH kroz modul ESPD:

U izborniku "ESPD" odabire se "Moji ESPD" te odabrati polje „Novi ESPD odgovor“

Učitati preuzeti ESPD zahtjev u .xml formatu.

Nakon učitavanja EOJN RH automatski ispisuje osnovne podatke o postupku, a gospodarski subjekt upisuje odgovore za tražene podatke koristeći navigaciju EOJN RH, („dalje“, „Spremi i dalje“ i „Natrag“). eESPD obrazac – odgovor generira se u pdf. i .xml formatu te ga gospodarski subjekt preuzima u .zip datoteci na svoje računalo. U trenutku predaje elektroničke ponude gospodarski subjekt prilaže generirani eESPD obrazac – odgovor u .xml formatu.

eESPD obrazac mora biti popunjen u slijedećim dijelovima:

**Dio I. Podaci o postupku nabave i javnom naručitelju ili naručitelju**

**Dio II. Podaci o gospodarskom subjektu.**

**Dio III. Osnove za isključenje:**

A: Osnove povezane s kaznenim presudama

B: Osnove povezane s plaćanjem poreza ili doprinosa za socijalno osiguranje

**Dio IV. Kriteriji za odabir gospodarskog subjekta** – prema naznačenom u točki 4. dokumentacije o nabavi

Gospodarski subjekt koji **samostalno** podnosi ponudu i **ne oslanja se** na sposobnosti drugih gospodarskih subjekata dužan je ispuniti **jedan** eESPD obrazac.

Svi **članovi zajednice gospodarskih subjekata** obvezni su dostaviti **zasebni eESPD obrazac**.

Gospodarski subjekt koji **samostalno** podnosi ponudu, ali se oslanja na sposobnosti najmanje jednog drugog gospodarskog subjekta, u ponudi dostavlja ispunjen eESPD obrazac za sebe zajedno sa **zasebnim** ispunjenim eESPD obrascem za **svaki gospodarski subjekt na koji se oslanja**.

Upute za dostavu i popunjavanje eESPD obrasca u slučaju kada **gospodarski subjekt namjerava dati dio ugovora o javnoj nabavi u podugovor** se nalaze u točki 4.4. *Uvjeti sposobnosti u slučaju podugovaratelja te u slučaju oslanjanja na sposobnost drugih subjekata*.

**e-ESPD obrazac ne mora biti potpisan i ovjeren.** Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

**5.3. Pojašnjenje i upotpunjavanje dokumenata**

Sukladno članku 293. ZJN 2016, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načelo jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana.

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Naručitelj će dopunjavanje, pojašnjenje i/ili upotpunjavanje ponude zatražiti putem EOJN RH, modul *Pojašnjenja*, a na isti način ponuditelj potrebnu dokumentaciju dostavlja naručitelju.

Pri tome naručitelj napominje da se dan učitavanja dokumenta u EOJN RH od strane naručitelja smatra danom dostave dokumenta ponuditelju, te od tog dana počinje teći rok za dostavu tražene dokumentacije, neovisno o danu ili trenutku preuzimanja dokumenta u EOJN RH od strane ponuditelja.

6. PODACI O PONUDI

**6.1. Sadržaj i način izrade ponude**

Ponuda je pisana izjava volje ponuditelja da isporuči robu, pruži usluge ili izvede radove sukladno uvjetima i zahtjevima navedenim u Dokumentaciji o nabavi.

Ponuditelj se pri izradi ponude mora pridržavati zahtjeva i uvjeta iz ove Dokumentacije o nabavi. Propisani tekst Dokumentacije o nabavi ne smije se mijenjati i nadopunjavati.

**Dokumentaciju o nabavi gospodarski subjekt može preuzeti s internetskih stranica Narodnih novina** (<https://eojn.nn.hr/Oglasnik/>).

**Ponudu obavezno sačinjavaju:**

1. **Popunjeni ponudbeni list, uključujući uvez ponude** kreiran putem EOJN RH
2. **Popunjen troškovnik**
3. **Popunjen ESPD obrazac** u .xml. formatu za sve gospodarske subjekte u ponudi
4. **Jamstvo za ozbiljnost ponude** sukladno traženom točkom 7.4.1.

(*Ukoliko se jamstvo dostavlja u obliku bankarske garancije, ono se dostavlja papirnato, tj. odvojeno od elektroničke dostave ponude (sukladno propisanom u točki 6.2.2. dokumentacije o nabavi). Ukoliko se uplaćuje polog, potvrda o uplati novčanog pologa dostavlja se u sklopu e-ponude*

**Ponudu mogu sačinjavati i:**

**1. dodatni dokazi vezani uz propisane kriterije za odabir ponude iz točke 6.6. dokumentacije o nabavi (dokaz nefinancijskog kriterija – Izjava o svoti osiguranja od odgovornosti – Prilog 4.).**

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

EOJN RH osigurava da su ponuda i svi njezini dijelovi koji su dostavljeni elektroničkim sredstvima komunikacije izrađeni na način da čine cjelinu te da su sigurno uvezani.

Ako se dijelovi ponude dostavljaju sredstvima komunikacije koja nisu elektronička, ponuditelj mora u ponudi navesti koji dijelovi se tako dostavljaju. Ponuda ili njezin dio koji se dostavljaju sredstvima komunikacije koja nisu elektronička izrađuju se na način da čine cjelinu. Ponuda ili njezin dio se uvezuje na način da se onemogući naknadno vađenje ili umetanje listova. Dijelove ponude kao što su jamstvo za ozbiljnost ponude, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u ponudi kao dio ponude.

Ponuditelj može do isteka roka za dostavu ponuda **mijenjati svoju ponudu** ili od nje **odustati**.

Ponuditelj je obvezan izmjenu ili odustanak od ponude dostaviti na isti način kao i osnovnu ponudu s naznakom da se radi o izmjeni ili odustanku. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude sve sukladno Uputama za ponuditelje o izmjeni/dopuni ili odustanku od ponude objavljenim u EOJN RH (<https://help.nn.hr/support/solutions/articles/12000028500-upute-za-ponuditelje>)

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti **tajnom**, uključujući tehničke ili trgovinske tajne te povjerljive značajke ponuda i zahtjeva za sudjelovanje. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekti dužni su, **na zahtjev naručitelja**, dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove, odnosno, preispitivanja osnovanosti primjene i označavanja dokumenta tajnim.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom. Navedene podatke, ukoliko ih je gospodarski subjekt označio tajnom, naručitelj smije otkriti, a sve sukladno odredbi članka 53. stavka 4. ZJN 2016.

**6.2. Način dostave ponude**

**6.2.1. Dostava ponude elektroničkim sredstvima komunikacije**

Ponuda se dostavlja **elektroničkim sredstvima komunikacije** putem **EOJN RH**, vezujući se na elektroničku objavu poziva na nadmetanje te na elektronički pristup dokumentaciji o nabavi.

Elektronički prijenos i objava obavijesti javne nabave, dokumentacije o nabavi te elektronički prijenos i dostava ponuda provodi se putem EOJN RH.

Naručitelji i gospodarski subjekti komuniciraju i razmjenjuju podatke elektroničkim sredstvima sukladno odredbama ZJN 2016 putem EOJN RH.

Komunikacija, razmjena i pohrana informacija obavlja se na način da se očuva integritet podataka i tajnost ponuda.

Naručitelj otklanja svaku odgovornost vezanu uz mogući neispravan rad EOJN RH, zastoj u radu EOJN RH ili nemogućnost zainteresiranoga gospodarskog subjekta da ponudu dostavi elektroničkim sredstvima komunikacije u danome roku putem EOJN RH. U slučaju nedostupnosti EOJN RH primijenit će se odredbe članaka 239. do 241. ZJN 2016.

EOJN RH kriptira ponudu na način da onemogući uvid u ponudu prije isteka roka za dostavu ponuda. Sadržaj ponuda smije se razmatrati tek nakon isteka roka za njihovu dostavu.

Detaljne upute o dostavi ponuda elektroničkim sredstvima komunikacije te informacije u vezi sa specifikacijama koje su potrebne za elektroničku dostavu ponuda, uključujući i kriptografsku zaštitu, dostupne su na stranicama EOJN RH na adresi <https://eojn.nn.hr/Oglasnik/>*.*

**6.2.2. Dostava dijelova ponude sredstvima komunikacije koja nisu elektronička**

Obvezna je dostava ponuda elektroničkim sredstvima komunikacije putem EOJN RH, osim u iznimnim slučajevima propisanim ZJN 2016, kada se **ponuda ili njezin dio mogu dostaviti sredstvima komunikacije koja nisu elektronička**, kao npr. u slučaju dostave izvornika dokumenata ili dokaza koje nije moguće dostaviti elektroničkim sredstvima komunikacije (npr. jamstvo za ozbiljnost ponude u obliku bankarske garancije).

U tom slučaju dio ponude dostavlja se u zatvorenoj omotnici na adresu naručitelja navedenu u Dokumentaciji o nabavi. Na omotnici ponude mora biti naznačeno: naziv i adresa naručitelja, naziv i adresa ponuditelja, evidencijski broj nabave, naziv predmeta nabave, naznaka »dio ponude koji se dostavlja odvojeno« i naznaka »ne otvaraj«.

Zatvorenu omotnicu s dijelom ponude gospodarski subjekt predaje neposredno u pisarnici naručitelja ili šalje preporučenom poštanskom pošiljkom na adresu naručitelja – GRAD ZADAR, Narodni trg 1, 23000 Zadar, na kojoj mora biti naznačeno:

- na prednjoj strani omotnice:

**GRAD ZADAR, Narodni trg 1, 23000 Zadar**

**Usluge osiguranja za razdoblje od četiri godine**

**Evidencijski broj nabave VN 020-3/23**

**„Dio ponude koji se dostavlja odvojeno“**

**„NE OTVARAJ“**

- na poleđini ili u gornjem lijevom kutu omotnice:

**Naziv i adresa ponuditelja / zajednice ponuditelja**

**Dio ponude koji se dostavlja sredstvima komunikacije koja nisu elektronička mora biti dostavljen prije isteka roka za dostavu ponuda te se u tom slučaju ponuda smatra dostavljenom u trenutku dostave ponude elektroničkim sredstvima komunikacije.**

*Napomena*

Dio ponude koji se dostavlja sredstvima komunikacije koja nisu elektronička će se smatrati pristiglim kad stvarno stigne naručitelju prije isteka roka za dostavu ponude. Dakle, nije dostatno da pismeno bude predano ovlaštenom poštanskom posredniku u roku za dostavu ponuda.

**6.3. Varijante ponude**

Varijante ponude nisu dopuštene.

**6.4. Način određivanja cijene ponude**

Cijena ponude piše se brojkama u apsolutnom iznosu i izražava se u eurima. Cijena je nepromjenjiva za cijelo vrijeme trajanja okvirnog sporazuma. Promjenjivost cijene će biti prihvatljiva isključivo ukoliko je ista uzrokovana izmjenom zakona ili podzakonskih akata RH.

Cijena ponude izražava se za cjelokupan predmet nabave.

U cijenu ponude bez poreza na dodanu vrijednost moraju biti uračunati svi troškovi (uključujući posebne poreze, trošarine i carine, ako postoje) i popusti.

Sve cijene u ponudi obavezno se izražavaju na dvije decimale.

Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku, a sve sukladno članku 21. Pravilnika o dokumentaciji o nabavi te ponudi u postupcima javne nabave.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**6.5. Valuta ponude**

Cijena ponude mora biti izražena u eurima.

**6.6. Kriterij za odabir ponude te relativni ponder kriterija**

Kriterij za odabir ponude je ekonomski najpovoljnija ponuda (ENP), koja čini najveći zbroj ostvarenih bodova za kriterij cijene i dobivenih bodova za kriterij visine svote osiguranja od odgovornosti.

Naručitelj će odabrati najpovoljniju ponudu na temelju sljedećih kriterija;

|  |  |  |
| --- | --- | --- |
| Redni broj | Kriterij | Broj bodova |
| 1. | Cijena ponude ( s PDV-om) | **90** bodova |
| 2. | Svota osiguranja od odgovornosti | **10** bodova |
|  | Maksimalni broj bodova | **100** bodova |

Ukupni broj bodova pojedinog ponuditelja naručitelj će dobiti zbrajanjem bodova dobivenih prema navedenim kriterijima:

UB = CP + S

pri čemu je:

UB – ukupan broj bodova

CP – broj bodova ostvaren za ponuđenu cijenu (s PDV-om)

S -­ broj bodova za kriterij svota osiguranja od odgovornosti

Ekonomski najpovoljnija ponuda je valjana ponuda s najvećim ukupnim brojem bodova (UB).

Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

***1. Financijski kriterij - Cijena ponude s PDV-om***

Bodovna vrijednost prema ovom kriteriju izračunava se prema sljedećoj formuli:

**CP = (Cmin/Cp) x 90**

gdje je:

**CP** – broj bodova ostvaren za ponuđenu cijenu (s PDV-om)

**Cp** - cijena iz ponude ponuditelja koja se ocjenjuje (s PDV-om)

**Cmin -** najniža cijena od svih ponuđenih valjanih ponuda (s PDV-om)

**Maksimalan broj bodova koji ponuditelj može dobiti prema ovom kriteriju je 90.**

**Naručitelj uspoređuje cijene s PDV-om, sukladno članku 294. ZJN 2016.**

***2. Nefinancijski kriterij – Svota osiguranja od odgovornosti:***

Svota osiguranja od odgovornosti predstavlja gornju granicu osigurateljeve obveze po štetnom događaju i ukupno za vrijeme trajanja osiguranja.

Naručitelj je u niže navedenoj tablici odredio najmanju i najveću propisanu svotu osiguranja od odgovornosti, a ponuditelj će prilikom dostave ponude ponuditi onu svotu koji je u mogućnosti ponuditi s obzirom na sve navedeno u Dokumentaciji o nabavi i uzimajući u obzir procijenjenu vrijednost nabave.

Ponuđena svota osiguranja treba biti jednaka ili veća od najmanje propisane svote osiguranja, a najviše u visini najveće propisane svote osiguranja.

Ponuditelj upisuje ponuđenu svotu osiguranja u troškovniku na za to predviđenom mjestu.

Svotu osiguranja, koju nudi u svojoj ponudi, ponuditelj upisuje i u Izjavi o svoti osiguranja od odgovornosti.

Valjana ponuda s najvišom ponuđenom svotom osiguranja dobiva 10 bodova, a ostale ponude se vrednuju prema dole navedenoj formuli.

Ukoliko ponuđena svota osiguranja nije naznačena u troškovniku ili je naznačena suprotno navedenim rasponima, smatrat će se da je ponuditelj ponudio najmanju propisanu svotu osiguranja.

**Maksimalan broj bodova koji ponuditelj može dobiti prema ovom kriteriju je 10**

|  |  |  |  |
| --- | --- | --- | --- |
| **REDNI BROJ** | **OSIGURANI SLUČAJ** | **NAJMANJA SVOTA OSIGURANJA PO ŠTETNOM DOGAĐAJU I UKUPNO GODIŠNJE** | **NAJVEĆA SVOTA OSIGURANJA PO ŠTETNOM DOGAĐAJU I UKUPNO GODIŠNJE** |
| 1 | Opća odgovornost iz djelatnosti prema trećim osobama |  132.722,81 EUR  |  1.327.228,08 EUR   |
| Pokriće od odgovornosti za dodatne izvore opasnosti, od odgovornosti iz posjeda kroz upravljanje (prema poslovnoj evidenciji osiguranika) (tablica Odgovornost- dodatni izvori) |
| Odgovornost prema vlastitim radnicima |

Kriterij visine osigurane svote osiguranja od odgovornosti obračunava se prema slijedećoj formuli:

**S = (Sn/Smax) x 10**

pri čemu je:

S - broj bodova za kriterij svote osiguranja od odgovornosti,

Sn - ponuđena svota osiguranja od odgovornosti iz ponude koja se ocjenjuje

Smax - najviša ponuđena svota osiguranja od odgovornosti od svih valjanih ponuda

Izjava o svoti osiguranja po štetnom događaju za osiguranje od odgovornosti nalazi se u prilogu Dokumentacije o nabavi, Prilog 4., te se učitava zajedno s ponudom prilikom predaje ponude.

Ukoliko Izjava (iz Priloga 4.) nije dostavljena u roku za dostavu ponuda ili ne sadrži podatke o visini ponuđene svote osiguranja, smatrat će se da ponuditelj nudi svotu osiguranja u visini minimalno navedene u troškovniku.

**6.7. Jezik i pismo na kojem se izrađuje ponuda**

Ponuda se izrađuje na hrvatskom jeziku i latiničnom pismu.

Ukoliko su neki od dokumenata i/ili dokaza traženih dokumentacijom o nabavi na stranom jeziku, gospodarski subjekt je dužan dostaviti i prijevod dokumenta/dokaza na hrvatski jezik.

Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik.

Ukoliko dostavljeni prijevod (koji nije ovjeren) ostavlja nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj zadržava pravo i to primjenom odredbe čl. 263. st. 2. ZJN 2016 u svrhu objašnjenja i nadopune, zatražiti dostavu ovjerenog prijevoda u odnosu na isprave potvrde taksativno navedene u čl. 265. ZJN 2016.

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

**6.8. Rok valjanosti ponude**

Rok valjanosti ponude je od dana otvaranja ponuda (uključujući i dan otvaranja) **do \_\_\_\_\_\_\_\_\_\_ 2023. godine.**

Na zahtjev naručitelja ponuditelj može produžiti rok valjanosti ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

**7. OSTALE ODREDBE**

**7.1. Sklapanje okvirnog sporazuma i ugovora na temelju okvirnog sporazuma**

Okvirni sporazum sklapa se u pisanom obliku s jednim gospodarskim subjektom na razdoblje od četiri godine.

Okvirni sporazum obvezuje stranke na izvršenje okvirnog sporazuma i sklapanje četiri godišnja ugovora na temelju okvirnog sporazuma u pisanom obliku prema uvjetima utvrđenim u okvirnom sporazumu i prema dostavljenoj ponudi u postupku javne nabave.

Prvi godišnji ugovor na temelju okvirnog sporazuma sklopiti će se neposredno na temelju uvjeta iz ove dokumentacije o nabavi, dostavljene ponude, te sklopljenog okvirnog sporazuma.

Sljedeći godišnji ugovori na temelju okvirnog sporazuma sklapati će se na temelju pisanog poziva za sklapanje ugovora odabranom ponuditelju.

Pri sklapanju godišnjih ugovora na temelju okvirnog sporazuma stranke ne smiju mijenjati bitne uvjete okvirnog sporazuma

Godišnji ugovori na temelju okvirnog sporazuma moraju se sklopiti prije isteka roka na koji je sklopljen okvirni sporazum, ali trajanje godišnjeg ugovora ne smije biti duže od 12 mjeseci od isteka roka na koji je okvirni sporazum sklopljen.

7.2. Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno obrascem EOJN RH, uz obveznu naznaku člana zajednice gospodarskih subjekata koji je ovlašten za komunikaciju s naručiteljem.

7.3. Odredbe koje se odnose na podugovaratelje

Gospodarski subjekt koji namjerava dati dio ugovora u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio)
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
3. dostaviti eESPD za podugovaratelja.

Ako je gospodarski subjekt dio ugovora o javnoj nabavi dao u podugovor podaci iz ove točke podtočka 1. i 2. moraju biti navedeni u ugovoru o javnoj nabavi.

Naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ako se ponuditelj oslanja na sposobnost podugovaratelja radi dokazivanja ispunjavanja kriterija ekonomske i financijske sposobnosti, podugovaratelji su s ponuditeljem solidarno odgovorni za izvršenje ugovora.

U slučaju promjene podugovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN 2016.

Ugovaratelj može tijekom izvršenja ugovora o javnoj nabavi od naručitelja zahtijevati:

-  promjenu podugovaratelja za onaj dio ugovora o javnoj nabavi koji je prethodno dao u podugovor,

-  uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

-  preuzimanje izvršenja dijela ugovora o javnoj nabavi koji je prethodno dao u podugovor.

Naručitelj neće odobriti zahtjev ugovaratelja:

1. u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
2. u slučaju preuzimanje izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

7.4. Vrsta, sredstvo i uvjeti jamstva

**7.4.1. Jamstvo za ozbiljnost ponude**

Ponuditelj je dužan dostaviti jamstvo za ozbiljnost ponude **u iznosu od 7.000,00 eura** (slovima: sedamtisuća eura).

Jamstvo za ozbiljnost ponude mora biti **u obliku bankarske garancije**, bezuvjetne, neopozive, naplative na prvi pisani poziv naručitelja, bez prava prigovora, s rokom valjanosti sukladnim roku valjanosti ponude. Ponuditelj može dostaviti jamstvo koje je duže od roka valjanosti ponude.

Jamstvo za ozbiljnost ponude treba biti izdano u korist naručitelja (GRAD ZADAR, Narodni trg 1, Zadar, OIB: 09933651854).

Jamstvo za ozbiljnost ponude **(bankarska garancija)** dostavlja se u izvorniku, odvojeno od elektroničke dostave ponude, u papirnatom obliku, u zatvorenoj omotnici na kojoj su navedeni podaci o ponuditelju, s dodatkom *“* *Usluge osiguranja za razdoblje od četiri godine, evidencijski broj nabave: VN 020-3/23 - Dio ponude koji se dostavlja odvojeno, NE OTVARAJ“,* odnosno u skladu s točkom 6.2.2. Dokumentacije o nabavi.

Jamstvo za ozbiljnost ponude mora biti dostavljeno prije isteka roka za dostavu ponuda te se u tom slučaju ponuda smatra zaprimljenom u trenutku zaprimanja ponude elektroničkim sredstvima komunikacije.

**U slučaju zajednice gospodarskih subjekata** jamstvo mora:

* + - ili glasiti na sve članove zajednice, a ne samo na jednog člana zajednice gospodarskih subjekata (svi članovi zajednice gospodarskih subjekata su nalogodavci na bankarskoj garanciji)
		- ili jedan član ili više članova zajednice može/mogu biti nalogodavac, a jamstvo mora sadržavati navod o tome da je riječ o zajednici gospodarskih subjekata (moraju biti navedeni svi preostali članovi zajednice)
		- ili svaki član zajednice gospodarskih subjekata dostavlja zasebno jamstvo za svoj dio garancije (zbroj svih iznosa garancija mora odgovarati iznosu jamstva navedenom u dokumentaciji o nabavi).

Umjesto jamstva za ozbiljnost ponude u obliku bankarske garancije, ponuditelj može dati **novčani polog** u traženom iznosu koji se uplaćuje u korist računa naručitelja: primatelj GRAD ZADAR, IBAN: HR5924070001852000009, model: HR68, poziv na broj: 7706 - OIB platitelja, s naznakom: jamstvo za ozbiljnost ponude, evid.br. VN 020-3/23.

Ukoliko ponuditelj nema poslovni nastan u RH, odnosno nema dodijeljen OIB, tada umjesto OIB-a upisuje svoj nacionalni identifikacijski broj.

Ako se kao jamstvo za ozbiljnost ponude daje novčani polog, ponuditelj mora dostaviti dokaz - **potvrdu o uplati novčanog pologa, koja se dostavlja u sklopu e-ponude.**

Naručitelj će naplatiti bankarsku garanciju u cijelosti u punom iznosu, odnosno zadržati uplaćeni polog i to u slučajevima:

* odustajanje ponuditelja od svoje ponude u roku njezine valjanosti
* nedostavljanja ažuriranih popratnih dokumenata sukladno članku 263. ZJN 2016
* neprihvaćanja ispravka računske greške
* odbijanja potpisivanja okvirnog sporazuma
* nedostavljanja jamstva za uredno ispunjenje okvirnog sporazuma

U tekstu bankarske garancije obavezno je taksativno navesti sve prethodno naznačene slučajeve za koje se izdaje jamstvo.

Jamstvo za ozbiljnost ponude naručitelj će vratiti ponuditeljima u roku od 10 dana od dana potpisivanja okvirnog sporazuma odnosno dostave jamstva za uredno ispunjenje okvirnog sporazuma iz točke 7.4.2.

**7.4.2. Jamstvo za uredno ispunjenje okvirnog sporazuma**

Odabrani ponuditelj s kojim će biti sklopljen okvirni sporazum dužan je dostaviti naručitelju jamstvo za uredno ispunjenje okvirnog sporazuma u obliku bankarske garancije, bezuvjetne, neopozive, naplative na prvi pisani poziv naručitelja i u njegovu korist, bez prava prigovora, u iznosu od 10% vrijednosti okvirnog sporazuma (bez PDV-a).

Navedeno jamstvo odabrani ponuditelj dužan je dostaviti naručitelju u roku od 10 dana od dana potpisa okvirnog sporazuma, s rokom važenja minimalno 30 dana duže od isteka roka izvršenja okvirnog sporazuma.

U slučaju nedostavljanja jamstva za uredno ispunjenje okvirnog sporazuma u ugovorenom roku, naručitelj ima pravo raskinuti okvirni sporazum.

**U slučaju zajednice gospodarskih subjekata** jamstvo mora:

* + - ili glasiti na sve članove zajednice, a ne samo na jednog člana zajednice gospodarskih subjekata (svi članovi zajednice gospodarskih subjekata su nalogodavci na bankarskoj garanciji)
		- ili jedan član ili više članova zajednice može/mogu biti nalogodavac, a jamstvo mora sadržavati navod o tome da je riječ o zajednici gospodarskih subjekata (moraju biti navedeni svi preostali članovi zajednice)
		- ili svaki član zajednice gospodarskih subjekata dostavlja zasebno jamstvo za svoj dio garancije (zbroj svih iznosa garancija mora odgovarati iznosu jamstva navedenom u dokumentaciji o nabavi).

Umjesto jamstva za uredno ispunjenje okvirnog sporazuma u obliku bankarske garancije, odabrani ponuditelj može dati novčani polog u iznosu od 10 % vrijednosti okvirnog sporazuma (bez PDV-a) koji se uplaćuje putem naloga za plaćanje na račun GRAD ZADAR - IBAN: HR5924070001852000009, model: HR68, poziv na broj: 7706 - OIB gospodarskog subjekta, s naznakom: jamstvo za uredno ispunjenje okvirnog sporazuma, evid.br. VN 020-3/23.

Ukoliko odabrani ponuditelj nema poslovni nastan u RH, odnosno nema dodijeljen OIB, tada umjesto OIB-a upisuje svoj nacionalni identifikacijski broj.

Jamstvo za uredno ispunjenje okvirnog sporazuma naplatit će se u slučaju povrede ugovornih obveza.

Ako jamstvo za uredno ispunjenje okvirnog sporazuma ne bude naplaćeno, javni naručitelj će ga vratiti odabranom ponuditelju nakon njegova isteka.

7.5. Datum, vrijeme i mjesto javnog otvaranja ponuda

Rok za dostavu ponuda je  **. ­­­­­­­­­­­­­­­­\_\_\_\_\_\_\_\_\_\_\_ 2023. godine do 13:00 sati.**

Dio ponude koji se dostavlja odvojeno od ponude može se poslati poštom preporučeno na adresu: Grad Zadar, Narodni trg 1, 23000 Zadar ili predati neposredno u pisarnicu na istoj adresi sukladno točki 6.2.2. Dokumentacije o nabavi.

Javno otvaranje ponuda održat će se **. \_\_\_\_\_\_\_\_\_\_\_\_\_\_ 2023. godine u 13:00 sati**, u prostorijama Grada Zadra, Narodni trg 1, 23000 Zadar, u Velikoj vijećnici.

Javnom otvaranju ponuda smiju prisustvovati članovi stručnog povjerenstva naručitelja, ovlašteni predstavnici ponuditelja i druge osobe.

U postupku javnog otvaranja ponuda pravo aktivnog sudjelovanja imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje predati prije otvaranja ponuda.

7.6. Uradci ili dokumenti koji će se nakon završetka postupka javne nabave vratiti ponuditeljima

Neposredno nakon završetka postupka javne nabave, a najkasnije u roku od deset (10) dana od dana potpisivanja okvirnog sporazuma, odnosno, dostave jamstva za uredno ispunjenje okvirnog sporazuma, javni naručitelj će svim ponuditeljima vratiti jamstvo za ozbiljnost ponude.

7.7. Posebni uvjeti za izvršenje ugovora

U skladu s člankom 4. stavkom 4. ZJN 2016, odabrani ponuditelj je obvezan tijekom izvršenja pojedinačnog ugovora o javnoj nabavi temeljem okvirnog sporazuma pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Ukoliko naručitelj tijekom izvršenja okvirnog sporazuma dođe do saznanja da se odabrani ponuditelj ne pridržava navedenih obveza, raskinuti će okvirni sporazum i naplatiti će jamstvo za uredno ispunjenje okvirnog sporazuma.

Sporazumne strane su dužne potpisati okvirni sporazum u roku od 90 dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati okvirni sporazum i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.

Ukoliko uvjeti nisu ispunjeni tijekom izvršenja ugovora koji su predmet nabave, naručitelj će raskinuti ugovor o javnoj nabavi i naplatiti jamstvo za uredno ispunjenje okvirnog sporazuma.

Ukoliko je ugovaratelj stranac, njegovi zakonski zastupnici i/ili osobe zadužene za kontakt s naručiteljem i/ili traženi stručnjaci moraju se pridržavati važećih zakona i propisa koji reguliraju rad i boravak stranaca u Republici Hrvatskoj Zakon o strancima ("Narodne novine" br. 133/20., 114/22., 151/22.)

Isti moraju osigurati stalnu uslugu prevođenja na hrvatski jezik o svom trošku, ukoliko ne poznaju hrvatski jezik.

Prema ZJN 2016 određeni gospodarski subjekt tijekom izvršenja ugovora o javnoj nabavi može sudjelovati kao samostalni ponuditelj, kao član zajednice gospodarskih subjekata ili kao podugovaratelj odabranog ponuditelja.

Posebni uvjeti za izvršenje okvirnog sporazuma navedeni su u Prijedlogu okvirnog sporazuma.

Prijedlog okvirnog sporazuma nalazi se u prilogu te je sastavni dio dokumentacije o nabavi.

Ponuditelji ne dostavljaju potpisani Prijedlog okvirnog sporazuma jer podnošenjem ponude ponuditelj prihvaća sve uvjete iz dokumentacije pa se smatra da je suglasan s tekstom okvirnog sporazuma.

7.8. Rok za donošenje odluke o odabiru ili poništenju

Naručitelj će u pisanom obliku donijeti odluku o odabiru ili poništenju u roku od 90 dana od dana isteka roka za dostavu ponuda.

Naručitelj je odredio duži rok od onog određenog ZJN 2016 jer se radi o složenijem predmetu nabave te u svezi kojeg se očekuje dugotrajniji postupak ocjene ponuda. Dodatno radi se o postupku s kriterijem odabira ekonomski najpovoljnije ponude što analizu čini opsežnijom te naručitelj želi ostaviti dovoljno vremena za detaljnu analizu i ocjenu ponuda te bodovanje valjanih ponuda prema kriterijima za odabir ekonomski najpovoljnije ponude. Osim toga, ZJN 2016 predviđa mogućnosti upotpunjavanja /pojašnjavanja ponuda, obvezu traženja ispravka računske greške, pojašnjenja neuobičajeno niske ponude, zamjene podugovaratelja te subjekata na čiju se sposobnost ponuditelj oslanja ukoliko se utvrdi da kod njih postoje osnove za isključenje, mogućnost traženja ažuriranih popratnih dokumenata i sl. što sve znatno produljuje sam postupak pregleda i ocjene ponuda te je naručitelj mišljenja da rok od 30 dana nije dovoljan za provedbu svih opisanih radnji. Rok od 90 dana je maksimalni rok te će naručitelj, ukoliko bude moguće, odgovarajuću odluku donijeti i u kraćem roku.

7.9. Rok, način i uvjeti plaćanja

Sukladno Zakonu o elektroničkom izdavanju računa u javnoj nabavi („Narodne novine“, br. 94/18) ponuditelj je obavezan izdavati i slati e-račun, a naručitelj zaprimati i obrađivati te izvršiti plaćanje e-računa i pratećih isprava izdanih sukladno europskoj normi.

Obračun i naplata izvršenih usluga obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika i stvarno izvršenih usluga.

Ponuditelj mora svom računu obvezno priložiti račune svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti ponuditelju/članu zajednice gospodarskih subjekata u roku 30 (trideset) dana od dana primitka računa.

Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 30 (trideset) dana od dana primitka računa.

Predujam je isključen kao i traženje sredstava osiguranja plaćanja.

**7.10. Izmjena okvirnog sporazuma**

Naručitelj smije izmijeniti okvirni sporazum tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.

7.11. Navod o primjeni trgovačkih običaja (uzanci)

Ne primjenjuju se trgovački običaji (uzance).

**7.12. Rok za izjavljivanje žalbe na dokumentaciju o nabavi te naziv i adresa žalbenog tijela**

Žalba se izjavljuje **Državnoj komisiji za kontrolu postupaka javne nabave** u pisanom obliku.

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (sustav e-Žalba).

Žalba se izjavljuje u roku od **10 dana**, i to od dana:

1. objave poziva na nadmetanje, u odnosu na sadržaj poziva ili Dokumentacije o nabavi,
2. objave obavijesti o ispravku, u odnosu na sadržaj ispravka,
3. objave izmjene Dokumentacije o nabavi, u odnosu na sadržaj izmjene Dokumentacije,
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene Dokumentacije o nabavi te na postupak otvaranja ponuda,
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

**7.13. Ostali podaci koje naručitelj smatra potrebnim**

**7.13.1 Izmjena ili dopuna dokumentacije o nabavi do isteka roka za dostavu ponuda**

Naručitelj može izmijeniti ili dopuniti dokumentaciju o nabavi do isteka roka za dostavu ponuda.

Zahtjev za dodatnim informacijama, objašnjenje i/ili izmjenu dokumentacije vezane uz predmet nabave gospodarski subjekti mogu uputiti putem sustava EOJN RH modul Pitanja/Pojašnjenja dokumentacije o nabavi. Pod uvjetom da je zahtjev dostavljen pravodobno, odgovor će se, sukladno članku 202. stavku 2. ZJN 2016, staviti na raspolaganje svim gospodarskim subjektima putem internetskih stranica Elektroničkog oglasnika javne nabave Republike Hrvatske (<https://eojn.nn.hr/Oglasnik/>).

Zahtjev je pravodoban ako je dostavljen naručitelju najkasnije tijekom **osmog dana** prije dana u kojem ističe rok za dostavu ponuda.

Ukoliko je zahtjev dostavljen pravodobno, naručitelj će odgovor, dodatne informacije i objašnjenja bez odgode, a najkasnije tijekom **šestog dana** prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Javni naručitelj će sukladno članku 240. stavku 2. ZJN 2016 produžiti rok za dostavu ponuda u slučaju da dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom **šestog dana** prije roka određenog za dostavu ponuda.

**7.13.2. Ispunjenje uvjeta temeljem Odluka i Uredbi Vijeća Europske Unije**

Temeljem odredbi članka 5.k stavak 1. Uredbe Vijeća (EU) 2022/576 od 8. travnja 2022. o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini, javni naručitelj zabranjuje dodjelu ugovora gospodarskom subjektu, kako slijedi:

*• zabranjuje se dodjela bilo kojeg ugovora o javnoj nabavi ili ugovora o koncesiji koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:*

*(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;*

*(b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili*

*(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ.*

Sukladno navedenom, a u svrhu dokazivanja ispunjenja uvjeta propisanih Uredbom Vijeća Europske unije, ponuditelj koji je podnio ekonomski najpovoljniju ponudu će dostaviti, na zahtjev naručitelja Izjavu (Prilog 6. dokumentacije o nabavi) potpisanu od odgovorne osobe ponuditelja /zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije **do donošenja odluke o odabiru*.***

U slučaju da ponuditelj koji je podnio ekonomski najpovoljniju ponudu, na zahtjev naručitelja, ne dostavi izjavu kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna dokumentaciji o nabavi.

**Za sve što nije regulirano Dokumentacijom o nabavi primjenjuju se odredbe ZJN 2016 i podzakonski propisi doneseni temeljem istog.**

**PRILOZI DOKUMENTACIJE O NABAVI:**

**Prilog 1. - ESPD OBRAZAC**

**-** dostupan je za preuzimanje putem Elektroničkog oglasnika javne nabave zajedno s DoN.

**Prilog 2. - TROŠKOVNIK**

**-** dostupan je za preuzimanje putem Elektroničkog oglasnika javne nabave zajedno s DoN.

**Prilog 3. - TEHNIČKE SPECIFIKACIJE**

 - dostupne za preuzimanje putem Elektroničkog oglasnika javne nabave zajedno s DoN.

**Prilog 4. - IZJAVA O SVOTI OSIGURANJA OD ODGOVORNOSTI**

 - dostupna za preuzimanje putem Elektroničkog oglasnika javne nabave zajedno s DoN.

**Prilog 5.** – **PRIJEDLOG OKVIRNOG SPORAZUMA**

GRAD ZADAR, Narodni trg 1, Zadar, OIB 09933615854 zastupan po gradonačelniku Branku Dukiću, (u daljnjem tekstu: Naručitelj),

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB \_\_\_\_\_\_\_\_\_\_\_\_\_\_\_ zastupan po direktoru/ici \_\_\_\_\_\_\_\_\_\_ **(u daljnjem tekstu: Ponuditelj)**

sklopili su

**OKVIRNI SPORAZUM ZA NABAVU USLUGA OSIGURANJA**

**ZA RAZDOBLJE OD ČETIRI GODINE**

**UVOD**

Članak 1.

Na temelju provedenog otvorenog postupka javne nabave velike vrijednosti s namjerom sklapanja okvirnog sporazuma s jednim gospodarskim subjektom za razdoblje od 4 (četiri) godine, na temelju članka 146. i 148. Zakona o javnoj nabavi („Narodne novine“ br. 120/16, 114/22, dalje u tekstu ZJN 2016), evidencijski broj nabave VN 020-3/23, Naručitelj je Odlukom o odabiru KLASA:453-01/23-01/01 URBROJ: 2198/01-2-23- od \_\_\_\_\_\_\_ godine odabrao ponudu ponuditelja \_\_\_\_\_\_\_\_\_\_\_, kao ekonomski najpovoljniju ponudu sukladno objavljenom kriteriju za donošenje odluke o odabiru te uvjetima i zahtjevima iz dokumentacije o nabavi.

Okvirni sporazum obvezuje na sklapanje ugovora o javnoj nabavi na temelju članka 150. ZJN 2016.

Prvi Ugovor o javnoj nabavi na temelju ovog okvirnog sporazuma sklapat će se neposredno na temelju izvornih uvjeta i ponude dostavljene prije sklapanja okvirnog sporazuma, a za svaki slijedeći uputit će se pisani poziv za potpisivanje godišnjeg ugovora.

Obrazac ponudbenog lista, Tehničke specifikacije i Troškovnik ponude predstavljaju prilog ovog Okvirnog sporazuma i čine njegov sastavni dio.

Ugovor/i o javnoj nabavi na temelju okvirnog sporazuma sklapat će se u pisanom obliku  i sukladno potrebama Naručitelja.

**PREDMET I TRAJANJE OKVIRNOG SPORAZUMA**

Članak 2.

Predmet ovog Okvirnog sporazuma je utvrđivanje uvjeta: cijene, predviđenih količina i vrijednosti nabave pod kojima će se sklapati pojedinačni Ugovori za izvršenje usluge osiguranja za potrebe Naručitelja.

Članak 3.

Okvirni sporazum stupa na snagu \_\_\_\_\_\_\_\_\_\_\_. godine u 00:00 sati i traje zaključno do \_\_\_\_\_\_\_\_\_\_\_\_\_\_ godine u 24:00 sati

**CIJENA**

Članak 4.

Cijena ponude za usluge osiguranja  na temelju ovog  Okvirnog sporazuma iznosi \_\_\_\_eura bez PDV-a (slovima:\_\_\_\_\_\_\_\_\_\_\_) bez PDV-a, odnosno \_\_\_\_\_\_\_\_\_eura (slovima: \_\_\_\_\_\_\_\_\_\_\_\_) s PDV-om.

U cijenu ponude uračunati su svi troškovi i popusti, bez PDV-a koji se ne obračunava na premiju osiguranja.

Cijena ponude je nepromjenjiva za vrijeme trajanja okvirnog sporazuma. Ukupna plaćanja bez PDV-a na temelju svih polica sklopljenih na temelju pojedinog ugovora, ne smiju prelaziti iznos na koji je okvirni sporazum sklopljen.

**ROKOVI I DINAMIKA**

Članak 5.

Ponuditelj se obvezuje započeti s izvršenjem usluge osiguranja po potpisu Okvirnog sporazuma i Ugovora o nabavi.

Članak 6.

Ponuditelj se obvezuje prilikom izvršenja Ugovora, u okviru ugovorene cijene i predviđenih količina, osigurati kakvoću i ispravnost izvršenih usluga sukladno važećem standardu i pravilima struke.

**OBRAČUN I PLAĆANJE**

Članak 7.

Naručitelj će usluge osiguranja od automobilske odgovornosti plaćati u roku od 30 dana od dana ispostave zbirnog računa za protekli mjesec.
Za ostale usluge osiguranja (imovine, odgovornosti, osoba, kasko osiguranja i plovila) plaćanje je tromjesečno u roku od 30 dana putem ispostavljenih računa za izvršenu uslugu.
Naručitelj će plaćanja vršiti na IBAN ponuditelja \_\_\_\_\_\_\_\_\_\_\_\_\_\_\_\_

**JAMSTVO ZA UREDNO ISPUNJENJE OKVIRNOG SPORAZUMA**

Članak 8.

Ponuditelj se obvezuje dostaviti Naručitelju jamstvo za uredno ispunjenje okvirnog sporazuma u obliku bankarske garancije, neopozive, naplative na prvi pisani poziv naručitelja i u njegovu korist, bez prava prigovora, u iznosu od 10 % vrijednosti okvirnog sporazuma (bez PDV-a). Navedeno jamstvo odabrani ponuditelj dužan je dostaviti naručitelju u roku od 10 (deset) dana od dana potpisa Okvirnog sporazuma, s rokom važenja minimalno 30 dana duže od isteka roka izvršenja okvirnog sporazuma.

Ako jamstvo za uredno ispunjenje Okvirnog sporazuma ne bude naplaćeno, Naručitelj će ga nakon isteka valjanosti vratiti Ponuditelju.

**RASKID OKVIRNOG SPORAZUMA OD STRANE NARUČITELJA**

Članak 9.

Naručitelj ima pravo raskinuti Okvirni sporazum ukoliko Ponuditelj:

* u roku određenom člankom 8. ovog okvirnog sporazuma ne dostavi Naručitelju jamstvo za uredno ispunjenje Okvirnog sporazuma,
* bez opravdanog razloga ne izvršava usluge u skladu s rokovima i dinamikom.

Okvirni sporazum od strane Naručitelja raskida se putem pisane obavijesti.

Članak 10.

Pri sklapanju godišnjih Ugovora o javnoj nabavi, ugovorne strane ne smiju mijenjati bitne odredbe ovog Okvirnog sporazuma.

**ZAVRŠNE ODREDBE**

Članak 11.

Prilog ovog Okvirnog sporazuma je ponuda (ponudbeni list, troškovnik i tehničke specifikacije) Ponuditelja i isti čini njegov sastavni dio.

Članak 12.

Sporazumne strane suglasno utvrđuju da za sve što nije regulirano ovim Okvirnim sporazumom vrijede odredbe Zakona o javnoj nabavi, Zakona o obveznim odnosima, te ostalih zakona i propisa Republike Hrvatske.

Članak 13.

Sporazumne strane suglasne su da će sve eventualne sporove iz ovog Okvirnog sporazuma pokušati riješiti mirnim putem.

U slučaju nemogućnosti rješavanja mirnim putem ugovara se nadležnost suda u Zadru.

Članak 14.

Ovaj je Okvirni sporazum sastavljen u 6 (šest) istovjetnih primjeraka od kojih 4 (četiri) zadržava Naručitelj, a 2 (dva) Ponuditelj, te se svaki od primjeraka smatra izvornikom.

Članak 15.

Ugovorne strane su ovaj Okvirni sporazum pročitale i razumjele, te u znak prihvata prava i obveza koja za svaku od njih iz njega proizlaze, isti potpisuju po svojim zastupnicima.

**KLASA:** 453-01/23-01/01

**URBROJ:** 2198/01-2-23-

|  |  |
| --- | --- |
| **Za Naručitelja**  |  **Za Ponuditelja** |

GRADONAČELNIK

Branko Dukić

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 **Prilog 6 - IZJAVA O NEPOSTOJANJU ZABRANE DODJELE UGOVORA IZ ČLANKA 5.K STAVAK 1. UREDBE VIJEĆA (EU) 2022/576**

IZJAVA O NEPOSTOJANJU ZABRANE DODJELE UGOVORA

iz članka 5.k stavak 1. Uredbe Vijeća (EU) 2022/576

Kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, iz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa i OIB)*

kao osoba ovlaštena za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i adresa sjedišta gospodarskog subjekta i OIB)*

Izjavljujem pod materijalnom i kaznenom odgovornošću da ni ja osobno ni gospodarski subjekt kojeg zastupam nismo u nekoj od situacija opisanim u članku 5.k stavak 1. Uredbe Vijeća (EU) 2022/576 od 8. travnja 2022. o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini (<http://www.javnanabava.hr/default.aspx?id=7250>), vezano uz proširenje gospodarskih sankcija EU prema Rusiji, odnosno da ni ja osobno ni gospodarski subjekt kojeg zastupam nismo:

(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;

(b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili

(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b) ovog stavka, uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ.

Za gospodarski subjekt:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navesti ime prezime te potpis osobe

po zakonu ovlaštene za zastupanje gospodarskog subjekta)

Datum: \_\_\_\_\_\_\_\_\_\_\_\_\_\_\_ 2023. g